dh-unibe/image-text_koenigsfelden-charters-post-1500 huggingface dataset:
Ich, Diethelmus Wild von Klignow, priestˀ, vˀgich und tuͤn kunt ✳ menlichn̄ mit ✳ disem brieff, ✳ als die erwirdigen,
geistlichn̄ in got, ✳ min gnedigen froͧwen, ✳ die ebtissin und dˀ cōvent gemeinlich ✳ des clostˀs ze Kùngsfelt, ✳ mit
gantzˀ gehellung, ✳ durch gots willn̄ ✳ und singen ✳ und umb lesen, mir die phruͦnde und lùp̄strie ze Woleswile
vˀlihn̄ hand, ✳ als sy oͧch den selbn̄ kilchensatze durch recht billich sond. ✳ har umbe so habe ich mit zitlicher vorbetrachtung ✳ mines eignen, friien willn̄ ✳ den egen̄̄ minen gnedigen froͧwen disi nachgeschribne stuk ✳ und artikel
gelopt ze haltende ✳ by miner trùw, in eides wise. ✳ it̄ des erstn̄ unsˀn heilign̄ vattˀ, den babst ze Rome, vestenklich
ze haltende und sinen gebotten gehorsam ze sinde ✳ und alle min undertan der vorgn̄̄ lùp̄striie ✳ diss selbe ze undˀwis₎.
ich sol oͧch alle consolatōnes und byschoffliche stùren in minem kosten ussrichten. ✳ und sol oͧch an der phruͦnde der lùprestiie
ein benuͤgen habn̄ ✳ nach dem als sy untz her komen ist. ✳ it̄ die phruͦnde ist fùnffzehen stuk ✳ an kernen, ✳ fùnffzehen
stuk an roggen, ffùnff maltˀ haber und ffùnff stuk an fasmisz. ✳ ich, obgenantˀ Diethelmꝰ, sol mich oͧch erberlich halten
und priestˀlich wandlen und werben uf der hofstat ✳ ungefarlich. ✳ darzuͦ sol ich die selbn̄ kilchn̄ mit liechtˀn und mit
alln̄ andnˀ dingen haltn̄ und lass₎ belibn̄ als von alter her komen ist ungeferlich. ✳ oͧch sol ich, obgenantˀ Diethelmꝰ,
da selbn̄ husheblichn̄ uff dˀ hofstat sin und nienant andˀswa an geferde. ✳ und ob dz wˀe, dz dz selbe hus uss der lùp̄striie
von minˀ misshuͤte wegn̄ odˀ mines gesindes odˀ von selbs fùre verbrūne und abgieng, da vor got lange sy, so sol ich es
in minem kosten widˀbuwen. ich sol oͧch den selbn̄ minen gnedigen froͧwen von Kùngsfeld ✳ nutz und er mit guͦter
fùrdrung ✳ allenthalbn̄ werbn̄, iren schaden und ungewin fùrkomen und wendende an alle geverde. ✳ und wa dz were,
dz ich hie widˀ wurbe und tête odˀ dheines dˀ vorgn̄̄ stuken ùbergriffe, es wˀe heimlichn̄̄ odˀ offenlichn̄, dz got lange wende,
und dz kuntlich und merklich wurde, ✳ so sond und mugent mich die obgenant₎ min gnedig₎ froͧwen von Kùngsfeld
und der phruͦnde und lùp̄strie der selbn̄ kilchn̄ ze Woleswile verkeren und vˀwandlen an gnade, ✳ dz ich da widˀ nùtzet
fùrzùhen sol noch mag, ✳ dheinˀ hand sachn̄ an alle geverde. ✳ und des alles ze warem und vestem urkùnd allˀ vorgeschribnˀ
stuken und artikeln so hab ich, obgenantˀ Diethelmus Wild, erbetten den bescheidnen Hartman Meiier, burgˀ ze Brugg ,✳ dis₎
brieff ze sigellen, ✳ dar under ich mich willeklich binde, ✳ dz oͧch ich, jetzgenantˀ Hartman Meiier, getan hab, doch mir und minen erbn̄
unschedlich, ✳ geben uff dem nechstn̄ sūnentag ✳ nach Pancracii, do man zalt vierzehen hundtˀ und acht jar ꝫcꝭ.
Königsf. 481
Staatsarchiv
AARGAU
1408
A A ✳ 16 ✳
Wolenswil
phaff Diethelm ze
Woloswile ✳